<classify> PACHA waliokuwa wameungana Anisia na Melness Bernad na kufanikiwa kutenganishwa salama kupitia upasuaji nchini Saudi Arabia wamewasili nchini mchana, leo, Ijumaa.Mara tu baada kuwasili katika Uwanja wa Kimataifa wa Mwalimu Nyerere jijini Dar es Salaam, mama mzazi wa watoto hao, Jonensia Jovitus akiongozana na madaktari wa wauguzi wa Hospitali ya Taifa ya Muhimbili, walipokelewa na Naibu Katibu Mkuu Wizara ya Afya, Dk Elias Kwesi na Balozi wa Saudia nchini Mohammed Mansoor Al Malik.Bofya kuangalia videoAkizungumza na waandishi wa habari, Daktari Bingwa wa Upasuaji wa Watoto Petronila Ngiloi ameeleza kuwa upasuaji huo ulikuwa ni wa saa 14 na ulifanywa na madaktari bingwa 35.Upasuaji huu ulifanyika kwa mafanikio makubwa na hii ni operesheni ya 47 ya namna hii huwahi kufanyika kwa mafanikio, aliongeza.Dk Ngiloi ameeleza kuwa watoto hao walizaliwa na miguu mitatu, mmoja wameuondoa na ngozi yake imetumika kuziba vidonda vya upasuaji. Kwa upande wake mama watoto amesema ana furaha sana watoto wake wametenganishwa kwa mafanikio na tumerudi nyumbani salama.Naye Dk Kwesi amesema mama huyo na watoto wake wataendelea kuwa chini ya usimamizi wa Hospitali ya Taifa Muhimbili hadi watakapopona kabisa.  <topic>: KITAIFA 